b'\n_START_ARTICLE_\nInsomnia (vuoden 2002 elokuva)\n_START_SECTION_\nJuoni\n_START_PARAGRAPH_\nElokuva sijoittuu Alaskan osavaltiossa sijaitsevaan pieneen Nightmuntin kalastajakaupunkiin, jossa 17-vuotias Kay Connell (Crystal Lowe) l\xc3\xb6ydet\xc3\xa4\xc3\xa4n kuolleena, ja LAPD:n etsiv\xc3\xa4t Will Dormer (Al Pacino) ja Hap Eckhart (Martin Donovan) l\xc3\xa4hetet\xc3\xa4\xc3\xa4n auttamaan paikallispoliisia murhan tutkintat\xc3\xb6iss\xc3\xa4._NEWLINE_Kouluik\xc3\xa4iset pojat ovat l\xc3\xb6yt\xc3\xa4neet l\xc3\xa4heisess\xc3\xa4 metsik\xc3\xb6ss\xc3\xa4 sijaitsevasta m\xc3\xb6kist\xc3\xa4 Kayn repun, ja se on tuotu tutkittavaksi poliisiasemalle. Will tyhjent\xc3\xa4\xc3\xa4 repun todisteista, jonka j\xc3\xa4lkeen h\xc3\xa4n k\xc3\xa4skee muiden t\xc3\xa4ytt\xc3\xa4\xc3\xa4 repun eri kirjoilla, jonka j\xc3\xa4lkeen reppu toimitettaisiin takaisin mets\xc3\xa4vajaan. Repussa olevat kirjat Will antaa muille luettavaksi johtolankojen varalta. T\xc3\xa4m\xc3\xa4n j\xc3\xa4lkeen h\xc3\xa4n k\xc3\xa4skee tiedottamaan paikallisradion kautta, ett\xc3\xa4 Kay Connellin repusta on luvassa l\xc3\xb6yt\xc3\xb6palkkio. Poliisiryhm\xc3\xa4 l\xc3\xa4htee viem\xc3\xa4\xc3\xa4n reppua m\xc3\xb6kkiin, ja t\xc3\xa4m\xc3\xa4n j\xc3\xa4lkeen he j\xc3\xa4\xc3\xa4v\xc3\xa4t odottamaan mahdollisen ep\xc3\xa4illyn ilmestymist\xc3\xa4._NEWLINE_Pian paikalle ilmestyykin vihre\xc3\xa4\xc3\xa4n takkiin pukeutunut mies. V\xc3\xa4ijytys kuitenkin ep\xc3\xa4onnistuu, ja ep\xc3\xa4ilty pakenee. Will ja muut poliisit l\xc3\xa4htev\xc3\xa4t juoksemaan m\xc3\xb6kkiin, mutta p\xc3\xa4\xc3\xa4sty\xc3\xa4\xc3\xa4n sis\xc3\xa4\xc3\xa4n he huomaavat miehen paenneen alla kulkevan vesikanavan kautta. He l\xc3\xa4htev\xc3\xa4t takaa-ajoon, ja pakenija onnistuu ampumaan er\xc3\xa4st\xc3\xa4 poliisia jalkaan. Will ja Hap jatkavat edelleen takaa ajoa, mutta ajautuvat erilleen. Sumuisessa mets\xc3\xa4ss\xc3\xa4 ei kuitenkaan n\xc3\xa4e kunnolla, ja kun Willin n\xc3\xa4k\xc3\xb6piiriin ilmestyy tumma hahmo, h\xc3\xa4n ei ep\xc3\xa4r\xc3\xb6i vaan ampuu kohti miest\xc3\xa4, joka rojahtaa maahan. Juostuaan miehen luokse h\xc3\xa4n j\xc3\xa4rkyttyy huomatessaa, ett\xc3\xa4 h\xc3\xa4n onkin ampunut Hapia, eik\xc3\xa4 suinkaan ep\xc3\xa4ilty\xc3\xa4. Hap kuolee luullen, ett\xc3\xa4 h\xc3\xa4nen ty\xc3\xb6parinsa tappoi t\xc3\xa4m\xc3\xa4n tahallisesti. Will tiet\xc3\xa4\xc3\xa4, ettei v\xc3\xa4likohtausta voitaisi hyv\xc3\xa4ksy\xc3\xa4 vahinkona, joten vaivihkaa h\xc3\xa4n ottaa luodit itselleen ja lavastaa Hapin kuoleman alkuper\xc3\xa4isen ep\xc3\xa4illyn syyksi._NEWLINE_V\xc3\xa4likohtauksen j\xc3\xa4lkeen Will alkaa k\xc3\xa4rsi\xc3\xa4 unettomuudesta, ja valvoo kaikki y\xc3\xb6t nukkumatta silm\xc3\xa4llist\xc3\xa4k\xc3\xa4\xc3\xa4n. Kertoessaan Hapin vaimolle t\xc3\xa4m\xc3\xa4n miehen kuolleen, h\xc3\xa4n ei pysty tunnustamaan ett\xc3\xa4 on itse teon takana. Tutkinnassa selvi\xc3\xa4\xc3\xa4, ett\xc3\xa4 Kay oli dekkarikirjailija Walter Finchin (Robin Williams) ihailija, ja h\xc3\xa4nen huoneestaan l\xc3\xb6ydet\xc3\xa4\xc3\xa4n my\xc3\xb6s Finchin omistuskirjoituksella varustettu kirja. Will uskoo Finchin olleen mukana tapahtuneessa, ja h\xc3\xa4n murtautuu Finchin kotiin etsim\xc3\xa4\xc3\xa4n todistusaineistoa. Finch saapuu hetke\xc3\xa4 my\xc3\xb6hemmin asunnolleen, mutta huomaa Willin olevan asunnossa ja pakenee. Will jahtaa Finchi\xc3\xa4, kunnes vajoaa tukkien v\xc3\xa4list\xc3\xa4 veteen ja Finch p\xc3\xa4\xc3\xa4see pakoon. T\xc3\xa4m\xc3\xa4n j\xc3\xa4lkeen h\xc3\xa4n palaa Finchin asunnolle, ja saa t\xc3\xa4lt\xc3\xa4 puhelinsoiton, jossa h\xc3\xa4n tarjoaa Willille sopimusta, jossa Dormerin t\xc3\xa4ytyisi pid\xc3\xa4tt\xc3\xa4\xc3\xa4 Kayn poikayst\xc3\xa4v\xc3\xa4 Randy Stetz (Jonathan Jackson) ep\xc3\xa4iltyn\xc3\xa4 Kayn murhasta. Vastapalveluksena Finch lupaa vaieta Hapin todellisesta kuolemasta, sill\xc3\xa4 h\xc3\xa4n n\xc3\xa4ki, kuinka Will ampui t\xc3\xa4m\xc3\xa4n mets\xc3\xa4ss\xc3\xa4 aiemmin. T\xc3\xa4m\xc3\xa4 pakottaa Willin tekem\xc3\xa4\xc3\xa4n valinnan: joko h\xc3\xa4n tuhoaa oman maineensa poliisina tai l\xc3\xa4hett\xc3\xa4\xc3\xa4 syytt\xc3\xb6m\xc3\xa4n miehen vankilaan._NEWLINE_Samaan aikaan Willin ty\xc3\xb6toverina tapauksessa ty\xc3\xb6skentelev\xc3\xa4 Ellie Burr (Hilary Swank) l\xc3\xb6yt\xc3\xa4\xc3\xa4 rikospaikalta 9-millisen luodin, joka aiheuttaa ristiriidan Hapin ruumiista l\xc3\xb6ytyneen luodin kanssa, ja huomaa ett\xc3\xa4 Hapin ruumiin kaatumissuunnan sek\xc3\xa4 ep\xc3\xa4illyn pakenemissuunnan yhteensopivuus on ep\xc3\xa4todenn\xc3\xa4k\xc3\xb6inen. Samaan aikaan poliisiasemalle kuultavaksi tuotu Finch antaa Willin ohjeiden mukaisesti poliiseille v\xc3\xa4\xc3\xa4r\xc3\xa4n lausunnon, ja saakin Randyn n\xc3\xa4ytt\xc3\xa4m\xc3\xa4\xc3\xa4n syylliselt\xc3\xa4 Kayn murhaan._NEWLINE_Palattuaan Finchin asunnolle, Dormer huomaa Finchin menneen tapaamaan Elliet\xc3\xa4 ilman t\xc3\xa4m\xc3\xa4n todisteita, ja tajuaa, ett\xc3\xa4 Finch on aikeissa tappaa h\xc3\xa4net. Fincin kes\xc3\xa4asunnolla Burr tajuaa Finchin tappaneen Kayn, mutta Finch kolkkaa Ellien tajuttomaksi. Will saapuu paikalle samaan aikaan, ja alkaa kamppailla Finchin kanssa. Finch pakenee toiseen rakennukseen, ja tajuihinsa palannut Ellie osoittaa Willi\xc3\xa4 aseella ja kertoo tiet\xc3\xa4v\xc3\xa4ns\xc3\xa4, ett\xc3\xa4 t\xc3\xa4m\xc3\xa4 tappoi Hapin, ja vaatii saada tiet\xc3\xa4\xc3\xa4, tekik\xc3\xb6 Will sen tarkoituksella. Dormer my\xc3\xb6nt\xc3\xa4\xc3\xa4, ett\xc3\xa4 h\xc3\xa4n ampui h\xc3\xa4nen kumppaninsa, mutta v\xc3\xa4itt\xc3\xa4\xc3\xa4, h\xc3\xa4n ei ole en\xc3\xa4\xc3\xa4 varma, se oli onnettomuus. Samassa Finch ampuu huoneen, jossa Will ja Ellie ovat, ikkunat palasiksi ja alkaa ammuskella haulikolla kohti samaa huonetta. Will k\xc3\xa4skee Ellien kiinnitt\xc3\xa4\xc3\xa4 Finchin huomion, ja h\xc3\xa4n l\xc3\xa4htee kiert\xc3\xa4m\xc3\xa4\xc3\xa4n toista reitti\xc3\xa4 kohti Finchi\xc3\xa4. H\xc3\xa4n saapuu huoneeseen, jossa Finch on, ja kaksinkamppailu p\xc3\xa4\xc3\xa4ttyy siihen, kun he ampuvat toinen toisensa._NEWLINE_Ellie rynt\xc3\xa4\xc3\xa4 ulos laiturille, johon Will on raahautunut ja lohduttaa Dormer toteamalla, ett\xc3\xa4 Will ampui Hapin varmasti vahingossa, ja on aikeissa h\xc3\xa4vitt\xc3\xa4\xc3\xa4 Willin ampumat murhaluodit. Will kuitenkin ottaa kiinni Ellien k\xc3\xa4dest\xc3\xa4, ja est\xc3\xa4\xc3\xa4 t\xc3\xa4t\xc3\xa4 heitt\xc3\xa4m\xc3\xa4st\xc3\xa4 luoteja veteen, koska ei halua Ellien menett\xc3\xa4v\xc3\xa4n moraaliaan. T\xc3\xa4m\xc3\xa4n j\xc3\xa4lkeen Will kuolee laiturille, ja hetken mietitty\xc3\xa4\xc3\xa4n Ellie laittaa luodit takaisin todistuspussiin.'